सरकाराच्या निर्देशा प्रमाण, उच्च माध्यमीक विद्यालयाच्या कांय विशयांची आनी माध्यमीक विद्यालयाच्या सगळ्या विशयांची परिक्षा मंडळान फुडें धुकल्ल्या अशें गोंय माध्यमीक आनी उच्च माध्यमीक शिक्षण मंडळान सांगला.
सध्याच्या परिस्थितीचो मंडळ नियाळ घेता आनी विद्यार्थी, पालक आनी विद्यालयांच्या हुस्क्या विशीं मंडळ संवेदनशील आसा. जाळवणदारांनी मांडिल्ल्या प्रस्नांच्या फाटभुंयेर, सगळ्या विद्यालयांनी एकूच पद्दत पाळची अशी म्हायती मंडळान दिल्या. ती म्हणल्यार, णवी आनी इकरावीच्या वर्गांक - निकालांत सुदारणेची गरज आसा असो शेरो आशिल्ले विद्यार्थी पुरवणी परिक्षे खातीर पात्र आसतले. तशेंच धावी आनी बारावेच्या बोर्ड परिक्षे खातीर - 12वी परिक्षा सुरू जावपाच्या पांच दिसा आदीं आनी 10वी परिक्षा सुरू जावपाच्या 10 दिसा आदीं नवें वेळापत्रक जाहीर करतलें. प्रवेशिका परिक्षा, प्रवेशिका तारखो आनी हेर पैलू मतींत दवरून वेळापत्रक थारावपाक जाय.
